EkBass/fiwiki-20250220-pages-articles huggingface dataset:
Ciudad del Este

Ciudad del Este on Alto Paranán departementin pääkaupunki Paraguayssa. Kaupunki on perustettu 1957, ja sen alkuperäinen nimi oli Puerto Flor de Lis. Myöhemmin vuoteen 1989 sen nimi oli presidentti Alfredo Stroessnerin mukaan Puerto Presidente Stroessner. Kaupunki sijaitsee Argentiinan ja Brasilian rajan lähellä. ==Väestö== Vuoden 2002 väestönlaskennassa kaupungin väkiluku oli 223 350, arvio vuodelle 2012 on noin 396 000, lähiseutu mukaan lukien 520 000\. Se on maan toiseksi suurin kaupunki. Kaupungissa on runsaasti aasialaista väestöä, erityisesti taiwanilaisia ja arabeja. ==Talous== Ciudad del Este tuottaa Paraguayn bruttokansantuotteesta noin 60 prosenttia. Se on maailman kolmanneksi suurin zona franca Miamin ja Hongkongin jälkeen. Kaupungin talous on riippuvainen Brasilian taloudesta. Naapurimaihin suuntautuva salakuljetus on merkittävä tulonlähde. Vuonna 1965 avattu Ystävyyden silta on merkittävä epävirallinen kauppareitti. == Lähteet == == Aiheesta muualla == * Ciudad del Este * Municipalidad de Ciudad del Este Luokka:Paraguayn kaupungit
Chryse Planitia

Chryse Planitia on Marsin päiväntasaajan pohjoispuolella sijaitseva tasanko. Se on läpimitaltaan 1 542 kilometriä ja syvyydeltään 2,5 kilometriä. Sen oletetaan olevan vanha törmäyskraatteri. Chryse Planitialla näkyy jälkiä veden aiheuttamasta eroosiosta, ja useat eteläisten ylänköalueiden ja Valles Marineriksen uomat sekä Tharsiksen ylängön rinteet viettävät Chrysen tasangolle. Tämän vuoksi uskotaan, että alue on muinoin ollut merenlahti tai suuri järvi. Viking 1 -luotain laskeutui Chryse Planitialle vuonna 1976. ==Lähteet== == Aiheesta muualla == Luokka:Marsin tasangot
Asche zu Asche

Asche zu Asche (suom. tuhkasta tuhkaan) on Rammsteinin kahdeksas singlejulkaisu. Se on myös bonuslevy yhdellä Sehnsuchtin limited-julkaisuista. == Singlen kappaleet == # Asche zu Asche (Studio Versio) # Spiel mit mir (Live) # Laichzeit (Live) # Wollt ihr das Bett in Flammen sehen? (Live) # Engel (Live) # Asche zu Asche (Live) Luokka:Rammsteinin kappaleet Luokka:Vuoden 2001 kappaleet
Ramseyn lause

Ramseyn lauseet ovat Frank Ramseyn vuonna 1930 muotoilemia matemaattisia todistuksia, joita kutsutaan äärelliseksi Ramseyn lauseeksi ja äärettömäksi Ramseyn lauseeksi. Ramseyn lauseiden johtopäätös on usein esitetty muodossa täydellinen epäjärjestys on mahdotonta. Ääretön Ramseyn lause kertoo, että äärettömässä verkossa on aina ääretön klikki tai ääretön riippumaton joukko. Ramseyn lauseet muodostavat Ramseyn teorian, joka on tärkeä kombinatoriikan haara. Ramseyn teorian pohjalta etsitään mahdollisimman säännöllisiä ja homogeenisia rakenteita mielivaltaisten rakenteiden sisältä. ==Aiheesta muualla== *Luosto, Kerkko: Ramseyn teoria Luokka:Kombinatoriikka
Florianópolis

Florianópolis on Santa Catarinan osavaltion pääkaupunki Etelä-Brasiliassa. Se koostuu yhdestä pääsaaresta, mantereella sijaitsevasta osasta, sekä ympäröivistä pikkusaarista. Kaupungin asukasluku oli 421 240 vuonna 2010. ==Lähteet== ==Aiheesta muualla== Luokka:Brasilian osavaltioiden pääkaupungit Luokka:Santa Catarinan kunnat
1,2-dikloorietaani

1,2-dikloorietaani, josta käytetään myös nimiä etyleenidikloridi, 1,2-etyleenidikloridi, dikloorietaani (C2H4Cl2) on orgaaninen liuotin, joka normaaliolosuhteissa on olomuodoltaan väritön, jähmeä neste, jolla on tunnusomainen haju. 1,2-dikloorietaani muuttuu tummaksi ilman, kosteuden ja valon vaikutuksesta. 1,2-dikloorietaanin rakennekaava on ClCH2CH2Cl, moolimassa 98,96 g/mol, sulamispiste –37,5 °C, kiehumispiste 83,5 °C, suhteellinen tiheys 1,235 g/cm3 (vesi = 1,0 g/cm3), liukoisuus veteen (20 °C) 0,87 g/100 ml, leimahduspiste 13 °C c.c., itsesyttymislämpötila 413 °C ja CAS- numero 107-06-2. 1,2-dikloorietaanin pääkäyttökohde on muoviteollisuudessa vinyylikloridin (CH2=CH-Cl) valmistus, mutta sitä käytetään myös lähtöaineena synteettisen tauriinin teollisessa valmistuksessa. 1,2-dikloorietaania on käytetty myös lisäaineena lyijy-yhdisteitä sisältävissä bensiineissä. 1,2-dikloorietaani on Suomessa luokiteltu työministeriön päätöksellä syöpävaaralliseksi aineeksi. == Muita kloorietaaneja == *1-kloorietaani *1,1-dikloorietaani *1,1,1-trikloorietaani *1,1,2-trikloorietaani *1,1,1,2-tetrakloorietaani *1,1,2,2-tetrakloorietaani *pentakloorietaani *heksakloorietaani == Aiheesta muualla == * *Kemian työsuojeluneuvottelukunta (KETSU): 1,2-dikloorietaani *Kyoto Encyclopedia of Genes and Genomes (KEGG): 1,2-Dichloroethane *Inchem: 1,2-Dichloroethane CAS N°: 107-06-2 (pdf) *Toxin and Toxin Target Database (T3DB): 1,2-Dichloroethane Luokka:Alkaanit Luokka:Organohalidit Luokka:Klooriyhdisteet Luokka:Liuottimet
Emetofilia

Emetofilia (joskus myös vomitofilia) on parafilia tai seksuaalinen fetissi oksentamista kohtaan. Emetofiilit fantasioivat joko oksentavansa itse, tai että joku toinen oksentaisi. Jotkut emetofiilit toteuttavat tätä myös käytännössä. Kun emetofiili oksentaa toisen (emetofiilin) päälle, sitä kutsutaan sateenkaarisuihkuksi tai roomalaiseksi suihkuksi, koska aikoinaan uskottiin että antiikin roomalaisilla oli tapana oksentaa suurten aterioiden yhteydessä. Emetofiileille oksentamisessa tapahtuvat pahoinvointi, oksentaminen ja sen jälkeinen helpotus ovat eroottisesti latautunutta. Oksentamista käsittelevällä nettisivulla, Vomiting FAQ:ssa, on arveltu, että "oksentaminen oli emetofiileille luultavasti hyvin inhottavaa tai pelottavaa ennen murrosikää, ja emetofiili muistelee näitä nuoruutensa tuntemuksia saadakseen seksuaalisen tyydytyksen". Näin emetofilia voi olla kytköksissä myös emetofobiaan, oksentamisen pelkoon. Monet emetofobiasta kärsivät emetofiilit kuitenkin jatkavat oksentamisen pelkäämistä siitä huolimatta, että he fantasioivat (toisten ihmisten) oksentamisesta. ==Emetofilian muodot== Vain yksi lääketieteellinen ja psykologinen lehtiartikkeli ehdittiin julkaista, ennen kuin Internetistä tuli yleisin keskustelupaikka emetofiliasta. Suurin osa emetofiileistä on kiinnostunut vain keskustelemaan omasta ja toisten oksentelusta. Toiseksi yleisintä fetississä on sellaisten ääninauhojen, videoiden ja valokuvien keräily, joissa esiintyy oksentavia ihmisiä. Eniten asialleen omistautuneet fetisistit yllyttävät itsensä ja toiset oksentamaan seksuaalisen tyydytyksen vuoksi, ja jotkut heistä myös kuvaavat oksentajia, että muut emetofiilit voisivat katsella heitä. On myös arveltu, että emetofilia voisi olla yksi syy, miksi oksentamista esiintyy nykyään niin paljon televisiossa ja elokuvissa. Joskus emetofilia on yhdistetty vorarefiliaan. Tällöin emetofiili fantasioi tulevansa syödyksi ja oksennetuksi. BDSM:ssä domina saattaa pakottaa alistujana olevan emetofiilin oksentamaan, tai oksentaa itse alistujan päälle. ==Emetofilian ongelmat== Mikäli emetofiili harjoittaa fetissiään aiheuttamalla itse oman oksentamisen, hänelle saattaa tulla samantyyppisiä ongelmia, kuin muillekin usein oksentaville (esimerkiksi bulimikot). Liian usein toistuva oksentaminen saattaa muun muassa vaurioittaa nielua ja hampaita. Emetofiileillä on myös ollut vaikeuksia saada ääntään kuuluville Internetissä. Monia heille tarkoitettuja nettisivuja on suljettu, kuten maaliskuussa 2007 suljettu Vomit Online ja maaliskuussa 2008 suljettu keskustelufoorumi Emesis - Puke Stories. ==Aiheesta muualla== *Vomiting FAQ *Barf-O-Rama (Keskustelua ja tarinoita oksentamisesta) *Keskustelufoorumi emetofiliasta ja emetofobiasta * Robert J. Stoller: Erotic Vomiting. Archives of Sexual Behavior Vol. 11, No. 4, 1982 Luokka:Parafiliat
Korjuri

Korjuri (harveri, yhdistelmäkone, combi, kombikone) on metsätyökone, jolla hoidetaan sekä puutavaran hakkuu että metsäkuljetus. Koneessa on harvesterin tapaan hakkuupää mittalaitteineen. Lisäksi siinä on kuormatila puutavaran kuljetukseen kuten kuormatraktorissa. Korjurin etuja perinteisiin korjuuketjuihin verrattuna ovat muun muassa pienemmät pääomakustannukset, vähäisemmät koneiden siirrot leimikoiden välillä ja koneen suurempi käyttöaste harvennushakkuilla. Tunnettuja korjureiden valmistajia ovat muiden muassa Komatsuforest (Valmet) ja Ponsse. Luokka:Metsätalouskoneet Luokka:Traktorit
Musta teatteri

Musta teatteri (, ) on Kiinassa syntynyt teatteritaiteen muoto, jossa näyttelijät työskentelevät pimeällä näyttämöllä UV-valon ja muiden valotehosteiden valaisemina. Musta teatteri saapui aikoinaan Eurooppaan, jossa se on 1950-luvulta alkaen kukoistanut erityisesti Tšekin pääkaupungissa Prahassa. Kaupunki on tunnettu teatteristaan, joka yhdistää nykytanssin, musiikin, improvisaation, fantasian sekä pantomiimin. Teatteriesityksen ymmärtämiseen ei tarvitse kielitaitoa. Mustan teatterin luonteenomaiset piirteet ovat mustien verhojen käyttö, pimennetty näyttämö sekä 'mustan valaistuksen' (UV-valon) ja fluoresenssoitujen pukujen yhdistelmä, jolla pyritään synnyttämään monimutkaisia visuaalisia illuusioita. Tätä "musta laatikko" menetelmää käyttivät aikoinaan jo elokuvan uranuurtaja Georges Méliès ja teatteritaiteessa suoranaisen vallankumouksen aikaansaanut Konstantin Stanislavski. == Musta teatteri Suomessa == Suomessa ensimmäinen mustavaloteatteriesitys esitettiin Vaasan Ylioppilasteatteri Rampilla syksyllä 2019. Emotions in Black Light- on Mika Rannan käsikirjoittama ja ohjaama näytelmä, joka kertoo tunteiden kohtaamisesta. Näytelmän koreografioi Maija Rantala, tekniikasta vastasi Tommy Nåhls ja puvustuksen suunnitteli Emmi Wargh. Rooleissa nähtiin Anni Taipalus, Elina Lehtoranta, Maija Rantala, Ida Metsäranta, Jenna Viitala ja Elina Vikman. Vaasan Ylioppilasteatteri suunnitelee näytelmälle jatko-osaa. ==Lähteet== * http://www.vaasanylioppilasteatteri.fi/?portfolio=emotions-in-black-light ===Viitteet=== ==Aiheesta muualla== * HILT - the black light theatre of Theodor Hoidekr * Image Theatre – Musta Theatre Prague * Black Light Theatre World Web * Black Light Theatre of Prague * Jiri Srmec's Black Light Theatre * Black light theatre Wow Show Prague Luokka:Teatterin alalajit
Gary Jules

Gary Jules Aguirre, Jr. (s. 19. maaliskuuta 1969 Kalifornia) on yhdysvaltalainen laulaja. Hänen vanhempansa ovat Gary ja Marie Aguirre. Jules kävi koulua The Bishop's Schoolissa Kaliforniassa. Jules äänitti yhdessä ystävänsä Michael Andrewsin kanssa uuden version Tears for Fearsin debyyttisinglestä "Mad World" elokuvaan Donnie Darko. Kyseistä kappaletta on tuonut tunnetuksi myös esiintyminen Gears of War -videopelissä ja sen mainoksissa. Kaksi vuotta Donnie Darkon julkaisemisen jälkeen, joulukuussa 2003, "Mad World" pääsi listoille Isossa-Britanniassa. Kappaletta on käytetty suosituissa amerikkalaisissa TV-sarjoissa, kuten Ilman johtolankaa, Alias, Teho-osasto ja CSI. Muutamia Julesin aikaisempia projekteja ja bändejä olivat The Ivory Knights, Our Town Pansies, Woodenfish, Kofi ja The Origin. ==Diskografia== * 1998 – Greetings from the Side * 2001 – Trading Snakeoil For Wolftickets * 2006 – Gary Jules ==Aiheesta muualla== * Virallinen sivusto Luokka:Yhdysvaltalaiset laulajat Luokka:Vuonna 1969 syntyneet Luokka:Elävät henkilöt
Talvisalon jäähalli

Talvisalon jäähalli (sponsorinimeltään Mediatili Areena) on Savonlinnaan vuonna 1978 valmistunut jäähalli, joka sijaitsee keskustasta länteen valtatie 14:n varrella. Halli on jääkiekon paikallisen Suomi-sarja-joukkueen SaPKon kotihalli. Halli on yksi Itä-Suomen vanhimmista, ja sen takana sijaitsee ulkojääkaukalo. Katsomoita on vain hallin itäisellä laidalla, ja vaihtoaitiot sijaitsevat läntisellä puolella. Ylätasanteella on edustusjoukkueen peleissä toimivat kioski sekä Pässi Pub anniskelualueineen. Hallin läntisimmässä nurkkauksessa on viime kausina toiminut grillikatoksessa oleva grilli. Pohjoispäädyssä on kahvio. Ennen hallin valmistumista jääkiekkoa pelattiin nykyisen hallin paikalla sijainneella tekojääradalla. Vuonna 2008 Gigantti ryhtyi SaPKon pääsponsoriksi ja Talvisalon jäähallin nimi muutettiin Talvisalon Gigantti-areenaksi. Gigantin sponsorisopimus SaPKon kanssa päättyi vuonna 2011 ja Talvisalon Gigantti-areenan nimi muuttui takaisin Talvisalon jäähalliksi. Lokakuussa 2016 jäähallin nimeksi tuli Mediatili Areena, kun SaPKo teki monivuotisen yhteistyösopimuksen savonlinnalaisen Mediatili- tilitoimiston kanssa. == Lähteet == * (vanhentunut linkki) * (vanhentunut linkki) === Viitteet === == Aiheesta muualla == * Talvisalon jäähalli Savonlinnan kaupungin sivuilla Luokka:Savonlinnan urheilu Luokka:Suomen jäähallit Luokka:Savonlinnan rakennukset ja rakennelmat
The Sugarhill Gang

The Sugarhill Gang on yhdysvaltalainen hip hop -yhtye, joka tuli tunnetuksi vuoden 1979 hittinsä ”Rapper's Delight” myötä. Yhtyeen debyyttisingle ”Rapper's Delight” oli ensimmäinen Yhdysvaltain singlelistoille Top40:en noussut hip hop -single ja yksi kaikkien aikojen ensimmäisistä rap- kappaleista. Sugarhill Gangin jäsenet Wonder Mike, Big Bank Hank ja Master Gee ovat kaikki kotoisin Engelwoodista New Jerseystä. Nämä kolme räppäriä yhdessä kolmen sessiomuusikon (tuleva Living Colour -basisti Doug Wimbish, kitaristi Little Axe ja rumpali Keith LeBlanc) olivat mukana kaikilla yhtyeen äänitteillä. Ryhmän kokosi tuottaja Sylvia Robinson, joka perusti myös Sugar Hill Recordsin yhdessä aviomiehensä levymoguli Joe Robinsonin kanssa. ”Rapper's Delightista”, jonka pääbassolinja oli otettu Chicin kappaleesta ”Good Times”, tuli maailmanlaajuinen hitti, myyden yli kahdeksan miljoonaa kopiota. Se saavutti vuonna 1979 sijan 36 Yhdysvaltain poplistoilla ja sijan neljä R&B-listalla.; ”Rapper's Delightia” pidetään usein ensimmäisenä rap- singlenä, mutta pari viikkoa ennen sitä ilmestyi Fatback Bandin ”King Tim III (Personality Jock)”. ==Rapper's Delightin jälkeen== ”Rapper's Delight” on jäänyt Sugarhill Gangin ainoaksi listamenestykseksi. Sitä seuranneet ”Apache”, ”Eight Wonder”, ”Rapper's Reprise [Jam Jam]” ja ”Showdown” (yhdessä Furious Fiven kanssa) jäivät menestykseltään vaatimattomimmiksi. Yhtye lopetti 1980-luvun puoliväliin mennessä, mutta teki comebackin vuonna 1999 lapsille suunnatun rap-albumin Jump on It myötä.http://www.vh1.com/artists/az/sugarhill_gang/bio.jhtml == Diskografia == * Sugarhill Gang (1980) * 8th Wonder (1982) * The Best Of Sugarhill Gang: Rapper's Delight (1996) * Jump On It! (1999) * The Story Of Sugarhill Records (2005) == Lähteet == Luokka:Yhdysvaltalaiset hip hop -yhtyeet
Big Bank Hank

Big Bank Hank (oik. Henry Jackson, 11. tammikuuta 1956https://www.nytimes.com/2014/11/12/arts/music/big-bank-hank-an-early-star- of-rap-dies-at-58.html – 11. marraskuuta 2014) eli yksinkertaisesti Hank, oli rap-artisti, joka kuului The Sugarhill Gang -nimiseen yhtyeeseen. Sugarhill Gang ja Hank nousivat julkisuuteen vuonna 1979 levytetyllä hitillään Rapper's Delight. Hank tunnustautui myös koripallojoukkue New York Knicksin faniksi, ja hänen yksi kuuluisimmista riimeistä kuuluukin näin: I got a color TV, so I can see, when Knicks play basketball. Busta Rhymesin hitti Woo-Hah! Got You All In Check! on saanut alkunsa Hankin riimistä kappaleesta Eighth Wonder: See it's up my back, around my neck, woo-hah! Got ya all in check! Hän kuoli 58-vuotiaana sairaalassa syöpään. == Lähteet == Luokka:Yhdysvaltalaiset hip hop -artistit Luokka:Vuonna 1956 syntyneet Luokka:Vuonna 2014 kuolleet
Lähikirjasto

thumb|Lauttasaaren kirjasto on yksi Helsingin lukuisista lähikirjastoista. Lähikirjasto eli sivukirjasto on pääkirjastoa pienempi kirjasto, joka toimii osana kunnan tai kaupungin kirjastolaitosta pääkirjaston rinnalla. Suuremmilla paikkakunnilla lähikirjastoja voi olla useampi. Lähikirjastot tarjoavat enimmäkseen samoja palveluja kuin pääkirjastot. Lähikirjastoja pidetään usein tärkeinä kohtaamispaikkoina ja oleskelutiloina alueensa asukkaille. Niiden ajatellaan edistävän yhteisöllisyyttä ja paikallishenkeä. Yleensä lähikirjastot tekevät myös yhteistyötä lähialueen koulujen ja päiväkotien kanssa. Ne ovat siis tärkeitä alueiden yhteisöllisyyden ja virkeyden kannalta. Niiden yksi arvo on sekin, että ne ovat kaiken ikäisten paikkoja enemmän kuin pääkirjastot. Niistä on hyötyä erityisesti lähialueidensa lapsille ja huonokuntoisille vanhuksille, jotka eivät voi itsenäisesti käydä pääkirjastossa. Kuntaliitosten yhteydessä on tavallista, että pienemmän liitoskunnan pääkirjasto muuttuu lähikirjastoksi, minkä ei tarvitse merkitä kirjaston supistumista. Monilla Suomen paikkakunnilla lähikirjastoja on lakkautettu. Tätä vastaan toimii Lähikirjastojen puolesta ry, joka perustettiin Lahdessa, kun Lahden kaupunki oli ilmoittanut, että kaikki Lahden lähikirjastot lakkautetaan tosin korvaten ne kirjastopisteillä.http://yle.fi/uutiset/lahikirjastojen_puolesta_lahdetaan_taistoon/6216381 Lähikirjastojen puolesta ry sai Vuoden kirjateko -palkinnon vuonna 2013.http://www.ess.fi/uutiset/kotimaa/2013/02/09/lahdesta-alkanut- lahikirjastojen-puolustaminen-oli-kirjateko ==Lähteet== *Lahden kaupunginkirjaston asiakaslehti Lastuja 2/2012 s.1. Luokka:Kirjastot
Hanasaari

Hanasaari () on Helsingin Sörnäisten kaupungin­osaan kuuluva osa-alue Vilhonvuoren, Kalasataman ja Sompasaaren alueiden välissä lähellä Merihakaa. Nimi on peräisin alueella sijainneesta täyttömaan alle jääneestä saaresta. Hanasaari on suurimmaksi osaksi voima­laitos­aluetta, johon kuuluvat Hanasaaren voimalaitos ja sen kivihiilivarasto, polttoainevarastot, hiililaivanpurkulaituri ja muita energiahuoltoon liittyviä toimintoja. Voimala suljettiin keväällä 2023, ja asuinalueeksi Hanasaaren on tarkoitus rakentua 2030-luvulla. Hanasaaren erottaa Vilhonvuoresta Sörnäisten rantatie ja Kalasatamasta Vilhonvuorenkatu. Hanasaareen kuuluu myös Sörnäisten rantapromenadiksi kutsuttu alue, jonka varrella sijaitsee muun muassa liikuntapalveluita. == Historia == === Nimen etymologia === Saari esiintyi jo vuoden 1639 Helsingin kartassa nimellä Haneholmen, jossa määriteosa hane tarkoittaa suomeksi kukkoa. Nimi liittyi saaren vieressä olleeseen pienempään Hönan (suom. 'kana') -nimiseen saareen ja muodosti sen kanssa saarten nimistössä tavallisen nimiparin. Vuonna 1909 käytössä olivat ruotsin- ja suomenkieliset nimet Hanaholmen – Hanaholma. Nykyinen suomenkielinen nimi Hanasaari vahvistettiin vuonna 1928, mutta se oli käytössä jo 1880-luvulla.Olavi Terho ym. (toim.): Helsingin kadunnimet, s. 98. Helsingin kaupungin julkaisuja 24, 1970, Helsinki. === Voimalaitos === Ensimmäinen voimalaitos rakennettiin vuonna 1909 Suvilahden puolelle. Hanasaaren A-voimalan rakentaminen alkoi vuonna 1957, ja se valmistui 1960. A-voimalaitos toimi vuoteen 2000 asti ja sen jälkeen varavoimalana. Vuonna 2006 tehtiin päätös sen purkamisesta, ja laitos purettiin vuonna 2008. Hanasaaren B-voimalaitoksen suunnittelutyöt aloitettiin 1962, ja laitos aloitti toimintansa 1974. B-voimala suljettiin vuonna 2023. Kuva:Hanasaari plant from air.jpg|Hanasaaren voimalaitokset vuonna 2008. Ylempänä B-voimala ja alempana sittemmin purettu A-voimala. Kuva:Hanasaaren voimalaitos 2021-08-30.jpg|B-voimala vuonna 2021. == Asuinalueeksi == Voimalaitoksen toiminta päättyy 1. huhtikuuta 2023, ja Hanasaareen rakentuu noin 4 500 asukkaan uusi asuinalue 2030-luvulla. Alueelle on suunniteltu 6–7-kerroksisia umpikortteleita, kanavaa ja muun muassa kylpylää. Suojelemattomaksi jääneen voimalarakennuksen kohtalo asuinalueella on epäselvä, eikä purkupäätöstä ole tehty. Rakentaminen Hanasaareen edellyttää maaperän puhdistustoimenpiteitä, sillä B-voimalaitoksen lähellä havaittiin vuonna 2006 syanidipitoisuuksia. Puhdistus voi viedä useita vuosia. Tarkempia maaperätutkimuksia on tarkoitus tehdä voimalan sulkemisen jälkeen. Alueelle on suunniteltu myös 17 000 hengen monitoimiareenaa. == Lähteet == == Aiheesta muualla == * * * Luokka:Sörnäinen Luokka:Helsingin entiset saaret Luokka:Helsingin osa-alueet
Jalkaväkirykmentti 36 (talvisota)

Jalkaväkirykmentti 36 eli JR 36 oli Joensuun sotilaspiirin 9.-11. lokakuuta 1939 välisenä aikana Joensuussa perustama rykmentti eli sen perustaminen tapahtui siis jo ennen YH:n nimellä käskettyä yleistä liikekannallepanoa 14. lokakuuta 1939. Rykmentti kuului 12. divisioonaan, jonka komentajana oli eversti Lauri Taavetti Tiainen.Sotatieteen laitos: "Talvisodan historia" osa 1 s.104 ja 122 ==Keskittäminen== Rykmentti keskitettiin 13.-14. lokakuuta 1939 välisenä aikana Laatokan Karjalaan Leppäsillan alueelle.Sotatieteen laitos: "Talvisodan historia" osa 1 s.122 Se pyrittiin varustamaan määrävahvuuksien mukaisesti, mutta puolustusvoimien kalustopulan vuoksi niihin ei varsinkaan kaluston osalta päästy. ==Yksiköt== *Rykmentin esikunta (E/JR 36), johon kuului komentajan lisäksi 12 henkilöä *Rykmentin esikuntakomppania (Esik.K./JR 36) (169 henkilöä) *Rykmentin kranaatinheitinkomppania (Krh.K./JR 36) (83 henkilöä) *Rykmentin kolonna eli huolto- ja kuljetusosasto (Ampumatarvikekolonna 59 henkilöä + Elintarvikekolonna x 2 a 48 henkilöä) *Jalkaväkipataljoonat I/36, II/36 ja III/36; jotka siis numeroitiin roomalaisilla numeroilla (á 845 henkilöä) ==Komentaja(t)== *eversti Aarne Sainio Sotatieteen laitos: "Talvisodan historia" osa 3 s.350 ==Rauha 13. maaliskuuta 1940== Suomen ja Neuvostoliiton välisen talvisodan taistelut taukosivat 12. maaliskuuta tehdyn Moskovan rauhan perusteella seuraavana päivänä 13. maaliskuuta klo 11.Sotatieteen laitos: "Talvisodan historia" osa 4 s.30 Rykmentti vetäytyi rauhansopimuksen mukaisesti IV armeijakunnan mukana uudelle valtakunnanrajalle 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa.Sotatieteen laitos: "Talvisodan historia" osa 4 s.33 Joukkojen kotiuttamista ei aloitettu vielä tämän jälkeen, vaan asteittain siten, että ensin lomautettiin muun muassa maatalousväestöä lähestyvien kevättöiden vuoksi. Aluksi ei myöskään puhuttu kotiuttamisesta, vaan lomauttamisesta, jotta miesten nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä.Sotatieteen laitos: "Talvisodan historia" osa 4 ss.392-393 == Lähteet == * === Viitteet === Luokka:Talvisodan suomalaiset jalkaväkirykmentit
Klarinettikvintetto (Weber)

Klarinettikvintetto, B, op. 34 (J. 182) on Carl Maria von Weberin vuosien 1811–1815 välisenä aikana säveltämä kvintetto klarinetille ja jousille. Weber omisti klarinettikvintettonsa kahden klarinettikonserttonsa tavoin Heinrich Bärmannille. http://www.musicweb- international.com/classrev/2005/June05/Weber_CDA67464.htm Säveltäjä aloitti teoksen työstämisen vuonna 1811, ja kolme ensimmäistä osaa esitettiin yksityisesti ensimmäistä kertaa vuonna 1813. Weber lisäsi teokseen vielä vuonna 1815 neljännen osan, rondon. Weberin klarinettikvintetto oli kokonaisuudessaan valmis 25. elokuuta 1815, ja sen ensiesitys oli 26. elokuuta. http://www.fuguemasters.com/weber.html == Osat == Weberin klarinettikvintetto jakautuu neljään osaan: # Allegro maestoso # Fantasia: Adagio ma non troppo # Menuetti ja trio: Capriccio presto # Rondo finale: Allegro giocoso == Lähteet == Luokka:Carl Maria von Weberin teokset
Assyriska FF

Assyriska FF (Assyriska FF i Södertälje, Syyrian kielellä ܐܣܝܪܝܣܟܐ ) on vuonna 1974 perustettu ruotsalainen jalkapalloseura Södertäljessä. Seuran edustusjoukkue pelaa kaudella 2022 maan neljänneksi korkeimmalla sarjatasolla 2. divisioonassa. Seuralla on myös laaja-alaista junioritoimintaa kaikkiaan 25 joukkueen muodossa. ==Historia== Assyriskan perustivat vuonna 1971 Lähi-idästä lähtöisin olevat assyrialaiset maahanmuuttajat. Se aloitti pelaamisen puulaakisarjassa, mutta nousi vaiheittain yhä korkeamalle sarjaportaikossa. Kaudella 1989 seura pelasi vielä IV-divisioonassa, mutta siitä se nousi nopeasti I-divisioonaan (silloin Ruotsin toiseksi korkein sarjataso) vuonna 1992. Vuonna 2004 joukkue sijoittui Superettanissa kolmanneksi ja sai karsia Allsvenskanin sijalle 12 päättyneelle Örgryte IS:tä vastaan. Assyriska FF voitti kotona 2-1, mutta hävisi vieraissa 0-1, joten Örgryte IS säilytti paikkansa Allsvenskanissa. Jalkapalloliiton lisenssilautakunta päätti kuitenkin ettei Örebro SK:n talous noudattanut pääsarjassa pelaamiselle asetettuja ehtoja, joten seuran paikkaa annettiin Assyriska FF:ille. Assyriskan putosi ensimmäisen kauden jälkeen takaisin Superettaniin. == Saavutukset == * Ruotsin cupin loppuottelussa 2003 (tappio IF Elfsborgille 0-2) * Yksi kausi Allsvenskanissa (2005) == Lähteet == == Aiheesta muualla == * Assyriska FF i Södertäljen viralliset sivut * Zelge Fans, virallinen kannattajayhdistys Luokka:Ruotsalaiset jalkapalloseurat Luokka:Södertäljen kunta Luokka:Vuonna 1974 perustetut urheiluseurat
Klarinettikvintetto

Klarinettikvintettoja ovat muiden muassa: * Klarinettikvintetto (Brahms), Johannes Brahms * Klarinettikvintetto (Mozart), Wolfgang Amadeus Mozart * Klarinettikvintetto (Weber), Carl Maria von Weber
Springfieldin ydinvoimala

Springfieldin ydinvoimala (, lyhennettynä usein SNPP) on fiktiivinen sähköenergian tuotantolaitos yhdysvaltalaisessa televisiosarjassa Simpsonit. Voimalan omistaa miljardööri Montgomery Burns. Voimala on yksi sarjan keskeisistä rakennuksista ja sarjan päähenkilöihin kuuluvan Homer Simpsonin työpaikka. Voimalalla on vankka monopoliasema Springfieldin kaupungin energiantuotannossa. Voimala tuottaa energiaa yhdellä tai kahdella ydinreaktorilla joka/jotka eräässä jaksossa näkyvän ohjekirjan mukaan ovat ilmeisesti "Fissionator 1952 Hidas-Fissio Reaktoreita" (Fissionator 1952 Slow- Fission Reactor). Voimala on todella surkeassa kunnossa, mikä on eräs sarjan läpi jatkuvista pilanaiheista, mutta oikeastaan tätä ei ole sarjan hahmojen keskuudessa nostettu kuumaksi puheenaiheeksi kuin kerran. Bart Simpsonin voimalan läheisestä lammesta onkima kolmisilmäinen kala sai Springfieldin asukkaat takajaloilleen. Ydinvoimaloiden turvallisuudesta vastaama ryhmä löysi voimalasta yhä enemmän puutteita, ja Burns määrättiin korjaamaan voimalan epäkohdat. Myöhemmin voimala myytiin väliaikaisesti saksalaisille, jolloin voimalan huonokuntoisuus kävi uudelleen ilmi. 1970-luvulla Waylon Smithers Sr. pelasti Springfieldin ydinvoimalan räjähtämiseltä uhraten henkensä. Kolmannen tuotantokauden jaksossa ”Voimalan sankari” voimala oli lähellä tuhoutumista. Homer Simpson kuitenkin onnistui pelastamaan tilanteen umpimähkäsellä napinpainalluksella. Saksalaisten lisäksi voimalaa ovat johtaneet Lenny Leonard, Homer Simpson, eräs rikas texasilainen ja kanarialintu Canary Montgomery Burns; voimala on kuitenkin aina päätynyt takaisin Montgomery Burnsin haltuun. ==Voimalaan liittyviä henkilöitä== * C. Montgomery Burns, multimiljardööri, voimalan 104-vuotias pääomistaja. * Waylon Smithers, Burnsin oikea käsi, henkilökohtainen avustaja ja todennäköisesti myös sihteeri. Viettää kaikki työpäivänsä Burnsin seurassa. * Homer Simpson, töissä voimalassa turvallisuusvastaavana sektorilla 7G. * Lenny Leonard, töissä voimalassa. * Carl Carlson, töissä voimalassa. ===Sivuhahmoja=== * Frank Grimes, lyhytaikainen työntekijä, jonka Homer Simpsonin epäpätevyys työssään ajoi hermoromahdukseen ja itseaiheutettuun kuolettavaan tapaturmaan. * Canary M. Burns, koko voimala oli kirjattu tämän kanarialinnun nimiin siltä varalta, että voimalan puutteista mahdollisesti koituvat sakot ja vankeusrangaistukset lankeaisivat linnun, eivätkä Burnsin niskoille. * Karl, toimi Homerin henkilökohtaisena johtajatason assistenttina nostaakseen tämän itsetuntoa. * Mindy Simmons, tavoiltaan Homeria muistuttava, jaksossa ”Homerin viimeiset kiusaukset” voimalaan palkattu työntekijä, johon Homer ihastui. * Tibor, ei osaa englantia. Homer laittaa aina omat mokansa Tiborin syyksi. * Charlie, työntekijä, Homerin, Carlin ja Lennyn työkaveri. Esiintyy heidän seurassaan vain työpaikalla, ei koskaan esimerkiksi Moen kapakassa. Luokka:Simpsonit Luokka:Kuvitteelliset rakennukset ja rakennelmat
Ystävä hädässä

Ystävä hädässä voi tarkoittaa ainakin seuraavia asioita: * "Ystävä hädässä", Simpsonien kolmannen tuotantokauden jakso * "Ystävä hädässä", Simpsonien neljännen tuotantokauden jakso. * Ystävä hädässä, Abbas Kiarostamin ohjaama elokuva vuodelta 1987.
SA Int

SA Int on lyhenne sanoista Suomen armeijan intendentuuriosasto. Intendentuuriosasto hankki kaikki talous- ja vaatetusmateriaalit Suomen armeijalle vuoteen 1960 asti.Mistä sana intti on peräisin? Lyhenteestä muodustunutta ilmaisua ”intti” on viimeistään 1940-luvulta lähtien käytetty arkisessa puhekielessä armeijasta ja myöhemmin myös Suomen puolustusvoimista ja varusmiespalveluksesta.intti Kielitoimiston sanakirjassa Tämä juontaa juurensa aiemmin lähes jokaisesta varusesineestä löytyneeseen leimaan tai kaiverrukseen SA-int. Nykyisin vastaavaa tehtävää hoitaa Puolustusvoimien logistiikkalaitos. == Lähteet == Luokka:Suomen puolustusvoimat
The Cambodia Daily

The Cambodia Daily on Kambodžassa ilmestyvä sanomalehti. Se julkaistaan Phnom Penhissä kuudesti viikossa http://www.cambodiadaily.com/ ja on siten Kambodžan ainoa päivittäinen englanninkielinen sanomalehti. Lehden perusti yhdysvaltalainen Bernard Krisher vuonna 1993. Kambodžan toinen englanninkielinen sanomalehti on kahden viikon välein julkaistava Phnom Pehn Post. == Lähteet == == Aiheesta muualla == * Viralliset sivut Luokka:Kambodžalaiset sanomalehdet Luokka:Phnom Penh
Kaksiulotteisuus

Kaksiulotteisuus tarkoittaa kahden vektorin virittämää avaruutta. Tätä avaruutta kutsutaan tasoksi. Vektorit on nimetty tavallisesti koordinaatistossa x- ja y-akseleihin. Paikka esitetään koordinaatistossa koordinaattiparina (x, y), jossa x ja y ilmaisevat paikan origosta x- ja y-komponenteittain. Paikka voi saada positiivisia ja negatiivisia komponentteja X- ja y-akseleilla. ==Katso myös== * Yksiulotteisuus * Kolmiulotteisuus == Kirjallisuutta == * Luokka:Analyyttinen geometria Luokka:Seulonnan keskeiset artikkelit Luokka:Dimensiot
Famicom BASIC

Family BASIC tai Famicom BASIC on Famicomilla ohjelmointia varten käytettävä versio BASIC-ohjelmointikielestä. Ohjelmisto mahdollisti omien pelien ohjelmoinnin. Famicom BASIC julkaistiin näppäimistön ja ohjekirjan kanssa Japanissa kesäkuussa 1984; sen kehittivät yhteistyössä Nintendo, Hudson Soft ja Sharp Corporation. Ohjelmisto julkaistiin toisen kerran päivitettynä helmikuussa 1985 Famicom BASIC. nintendodatabase.com Luettu 9.9.2006. Joitakin Nintendon peleissä nähtyjä visuaalisia komponentteja, kuten taustoja ja hahmoja Mario- ja Donkey Kong -peleistä (noin 1984–1985), tehtiin saataville Famicom BASIC:n peruskehitysosina tai etukäteen tehdyissä Famicom BASIC -peleissä. Nintendo suunnitteli Famicom BASIC:n julkaisemista Yhdysvalloissa, mutta päätti ettei halua markkinoida NES:iä tietokoneena. Ohjelmat voi tallentaa käyttäen Famicom Data Recorder -oheislaitetta, joka on periaatteessa Famicomin versio Commodore 64:n Datassettesta. Famicom Disk Systemiä ei voi käyttää Famicon BASIC:n kanssa, koska sekä Disk Systemin RAM-adapteri että Famicom BASIC:n kasetti kiinnitetään Famicomin kasettiluukkuun. ==Lähteet== ==Aiheesta muualla== * Famicom BASIC * Family Computer Keyboard Luokka:Nintendo Entertainment System Luokka:BASIC
Loviisan sataman ratapiha

Loviisan satama on Suomen rataverkon liikennepaikka ja rataosan pääteliikennepaikka. Liikennepaikka sijaitsee Loviisan kaupungissa sijaitsevassa Valkon satamassa. Liikennepaikalla on ainoastaan tavaraliikennettä. ==Katso myös== * Loviisan-Vesijärven rautatie ==Aiheesta muualla== * *Port of Loviisa 2008 - Loviisan sataman kartta (Kartassa näkyy mm. satamaraiteisto) Luokka:Uudenmaan rautatieliikennepaikat Luokka:Loviisan liikenne Luokka:Loviisan rakennukset ja rakennelmat
Orimattilan rautatieasema

Orimattilan rautatieasema on Suomen rataverkon liikennepaikka Lahden–Loviisan radalla Orimattilan kaupungissa. Liikennepaikkaa käytetään ainoastaan tavaraliikenteen kuormausasemana, henkilöliikennettä ei ole. Alun perin Orimattilan rautatieasema perustettiin yhtenä liikennepaikkana kapearaiteiselle Loviisan–Vesijärven rautatielle, joka avattiin yleiselle liikenteelle 1904. Rautatieasema siirtyi Valtionrautateiden omistukseen 1950-luvun lopussa. Täysmittaisen liikenteen tarpeeseen rakennettiin uusi asema 1,5 kilometriä entisen pohjoispuolelle. Asemarakennus purettiin 1990-luvulla. ==Lähteet== ==Katso myös== * Loviisan–Vesijärven rautatie Luokka:Orimattilan rautatieliikennepaikat
Terihi

Terihi on eteläisiin Marquesassaariin kuuluva asumaton saari Ranskan Polynesiassa. Se sijaitsee noin kilometrin Moho Tanista eteläkaakkoon. Terihi liitettiin vuonna 1992 Motanen luonnonsuojelualueeseen. == Lähteet == Luokka:Ranskan Polynesian saaret
Marquesasin kieli

Marquesasin kieli tarkoittaa seuraavia kieliä: * pohjoismarquesasin kieli * etelämarquesasin kieli.
Hot Space

Hot Space on brittiläisen Queen-yhtyeen vuonna 1982 julkaisema kymmenes studioalbumi. Sillä oli rockin lisäksi disko- ja dancemusiikin vaikutteita. Queen aloitti albumin nauhoitukset Sveitsissä syyskuussa 1981. Albumi valmistui maaliskuussa 1982 ja julkaistiin saman vuoden toukokuussa. Albumin kappaleella "Under Pressure" on mukana David Bowie. Singleinä julkaistiin sen lisäksi "Back Chat", "Body Language", "Calling All Girls" ja "Las Palabras de Amor". ==Julkaisut== Albumi julkaistiin alun perin vinyylilevynä ja kasettina Englannissa ja Yhdysvalloissa. Vuonna 1986 albumi julkaistiin ensimmäisen kerran CD-levynä ja uudelleen remix-kappaleen kanssa vuonna 1991. Vuonna 2001 albumi julkaistiin remasteroituna CD-levynä Japanissa ja 2004 Euroopassa. == Plagiaatiokiista Vanilla Icen kanssa == Yhdysvaltalainen räppäri Vanilla Ice (oik. Robert Van Winkle) kopioi kappaleen Under Pressure bassokuvion tunnetuimpaan hittiinsä Ice Ice Baby vuonna 1990. Winkle ei maksanut rojalteja kappaleesta, koska hänen mukaansa hänen kappaleensa bassokuviossa oli yksi erilainen nuotti verrattuna alkuperäiseen. Queen ja Bowie haastoivat Winklen oikeuteen, mutta kiista soviteltiin lopulta oikeussalin ulkopuolella.Vanilla Ice sivustolla IMDb.com Copyright Casebook: David Bowie, Queen and Vanilla Ice == Kappaleet == # # # # # # # # # # # Vuonna 1991 uudelleenjulkaistussa CD- versiossa on lisäksi myös uudelleensovitettu bonuskappale: 12. ==Singlet== * Under Pressure (Queen/Bowie) / Soul Brother (Queen) – 1981 * Body Language (Mercury) / Life Is Real (Song For Lennon) (Mercury) – 1982 * Las Palabras de Amor (May) / Cool Cat (Deacon/Mercury) – 1982 * Calling All Girls (Taylor) / Put Out The Fire (May) – 1982 * Back Chat (Deacon) / Staying Power (Mercury) – 1982 ==Kokoonpano== * Freddie Mercury – laulu, koskettimet * Brian May – kitara * Roger Taylor – rummut * John Deacon – bassokitara * David Bowie – laulu kappaleessa Under Pressure ==Lähteet== == Aiheesta muualla == === Albumin arvosteluja === * Levyarvostelu Rolling Stone -lehdessä John Milward, julkaistu 10. heinäkuuta 1982 * Levyarvostelu allmusic -sivustolla Greg Prato Luokka:Vuoden 1982 albumit Luokka:Queenin albumit Luokka:Hollywood Recordsin albumit
Kotlasski tselljulozno-bumažnyi kombinat

thumb|250px|Piipustoa Kotlasski tselljulozno-bumažnyi kombinat () eli Kotlasin sellu- ja paperiyhtymä on Luoteis-Venäjällä Arkangelin alueella Korjažmassa sijaitseva metsäteollisuuskeskus. Se kuuluu nykyään Gruppa Ilim -konserniin ja sitä kutsutaan konsernissa Korjažman haaraosastoksi (Filial v Korjažme). Tehtaalla on noin 3300 työntekijää. Yhtiön kaupalliset suhteet järjestyvät konsernin kautta, mutta konserni ei ole järjestäytynyt länsimaiseen tapaan tuoteryhmittäin, kuten jo esimerkiksi Syktyvkarin paperitehdas, joka kuuluu eteläafrikkalaiselle Mondille. 1990-luvun loppuvuosina tehtaan omistuksesta kilpailivat Ilim Palp (nykyinen Gruppa Ilim) ja Oleg Deripaska ==Selluloosantuotanto== Tehtaalla on kaksi viskoosiselluloosantuotantolinjaa ja yksi sulfaattiselluloosantuotantolinja, jossa on selluloosankuivatuskoneena Rauma-Repolan seitsemän metriä leveä selluloosankuivauskone. ==Säkkipaperintuotanto== Tehtaalla on kaksi neuvostoliittolaista vanhaa kapeaa säkkipaperikonetta (säkkipaperikoneet 1 ja 2). ==Kartongintuotanto== Tehtaalla on kaksi viiden metrin levyistä kartonkikonetta, joista kartonkikone 3 tuottaa aallotuskartonkia ja kartonkikone 4 kraftlineria. Kartonkikone 4:ssä on viimeisenä puristimena isotelapuristin. ==Hienopaperintuotanto== Paperikone 5 ja paperikone 6 ovat viisi metriä leveitä, kapeita Voithin hienopaperikoneita, jollainen Neuvostoliiton aikana asennettiin myös Viipurin paperitehtaalle 1988. Kotlasin selluloosa- ja paperiyhtymä on yksi monipuolisimmin eri paperi- ja kartonkilaatuja tuottava tehdaskokonaisuus Venäjän federaatiossa. Tämä monipuolisuus perustuu neuvostoaikaisiin investointeihin. ==Aiheesta muualla== * Filial v Korjažme Tehtaasta Gruppa Ilim -konsernin sivulla * Russia Today 6/2003: Miten vallattiin Kotlasin selluloosa- ja paperiyhtymä Luokka:Gruppa Ilim Luokka:Korjažma
Alvar Aalto -museo

Alvar Aalto -museo on Jyväskylässä sijaitseva vuonna 1966 perustettu Alvar Aallon arkkitehtuuri- ja muotoiluperinnön vastuumuseo. == Toiminta == Museo toimii Aalto-informaation keskuksena järjestäen näyttelyitä sekä kotimaassa että ulkomailla ja tuottamalla Alvar Aaltoon liittyviä julkaisuja. Museossa on pysyvästi esillä Alvar Aallon elämäntyöstä kertova näyttely. Museon rakennusperintöosaston tehtävänä on Alvar Aallon rakennusten suojelu. Se ylläpitää valtakunnallista suojelurekisteriä ja antaa asiantuntija-apua Aallon rakennuksiin liittyvissä kysymyksissä. Rakennusperintöosasto toimii läheisessä yhteistyössä Museoviraston kanssa. Ennen Jyväskylän taidemuseon perustamista (1998) Alvar Aalto -museossa esiteltiin myös kuvataidenäyttelyjä. == Museorakennus == Alvar Aalto -museo sijaitsee Jyväskylän Seminaarinmäen vieressä Jyväsjärveen viettävällä rinteellä yhdessä Keski-Suomen museon vuonna 1960 valmistuneen rakennuksen kanssa. Alvar Aalto museon rakennus valmistui vuonna 1973. Vuonna 2023 Keski-Suomen museon ja Alvar Aalto-museon rakennukset yhdistettiin Aalto2-museokeskukseksi rakennukset yhdistävällä käytävällä. == Verkkonäyttelyt == * Alvar Aallon elämä 1898-1976 * Paimion parantola * Tuolit * Valaisimet * Säynätsalon kunnantalo == Katso myös == *Muuratsalon koetalo *Alvar Aallon kotitalo *Alvar Aallon ateljee ==Lähteet== ==Aiheesta muualla== *Alvar Aalto –museo *Yle, 26.5.2023, Aalto2-museokeskus avautuu Jyväskylässä Luokka:Suomen taidemuseot Museo Luokka:Alvar Aallon suunnittelemat rakennukset Luokka:Jyväskylän museot Alvar
1,1-dikloorietaani

1,1-dikloorietaani (C2H4Cl2), josta käytetään myös nimiä etylideenikloridi, etylideenidikloridi ja metyylidikloorimetaani, on orgaaninen liuotin, joka normaaliolosuhteissa on olomuodoltaan väritön neste, jonka tunnusomainen haju muistuttaa kloroformia. 1,1-dikloorietaanin rakennekaava on CH3CHCl2, moolimassa 99,0 g/mol, sulamispiste −98 °C, kiehumispiste 57 °C, tiheys 1,175 g/cm3, liukoisuus veteen (20 °C) 0,6 g/100 ml, leimahduspiste –6 °C c.c., itsesyttymislämpötila 458 °C, hajukynnys 100–200 ppm ja CAS-numero 75-34-3. 1,1-dikloorietaania käytetään pääasiassa 1,1,1-trikloorietaanin valmistukseen, muut käyttökohteet ovat hyvin vähäisiä. Tuotetta muodostuu sivutuotteena valmistettaessa muita kloorattuja etaanijohdannaisia.Kenric A. Marshall :Chlorocarbons and Chlorohydrocarbons, Survey, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 05.07.2011Manfred Rossberg et al.: Chlorinated Hydrocarbons, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 05.07.2011 == Muita kloorietaaneja == *1-kloorietaani *1,2-dikloorietaani *1,1,1-trikloorietaani *1,1,2-trikloorietaani *1,1,1,2-tetrakloorietaani *1,1,2,2-tetrakloorietaani *pentakloorietaani *heksakloorietaani ==Lähteet== == Aiheesta muualla == * *Kemian työsuojeluneuvottelukunta (KETSU): 1,1-dikloorietaani *PubChem: 1,1-Dichloroethane *Toxin and Toxin Target Database (T3DB): 1,1-Dichloroethane *Kyoto Encyclopedia of Genes and Genomes (KEGG): 1,1-Dichloroethane Luokka:Alkaanit Luokka:Organohalidit Luokka:Klooriyhdisteet Luokka:Liuottimet
Jalkaväkirykmentti 35 (talvisota)

Jalkaväkirykmentti 35 eli JR 35 oli Savonlinnan sotilaspiirin Savonlinnassa 9.–11. lokakuuta 1939 välisenä aikana perustama rykmentti eli sen perustaminen tapahtui siis jo ennen YH:n nimellä toteutettua yleistä liikekannallepanoa 14.10.1939. Rykmentti kuului 12. divisioonaan, jonka komentajana toimi eversti Lauri Taavetti Tiainen.Sotatieteen laitos: "Talvisodan historia" osa 1 s.104 ja 122 ==Varustaminen== Rykmentti pyrittiin varustamaan määrävahvuuksien mukaiseksi, mutta puolustusvoimien kalustopulan vuoksi niihin ei varsinkaan kaluston osalta päästy. ==Yksiköt== *Rykmentin esikunta (E/JR 35), johon kuului komentajan lisäksi 12 henkilöä *Rykmentin esikuntakomppania (Esik.K./JR 35) (169 henkilöä) *Rykmentin kranaatinheitinkomppania (Krh.K./JR 35) (83 henkilöä) *Rykmentin kolonna eli huolto- ja kuljetusosasto (Ampumatarvikekolonna 59 henkilöä + Elintarvikekolonna x 2 à 48 henkilöä) *Jalkaväkipataljoonat I/JR 35, II/JR 35 ja III/JR 35; jotka siis numeroitiin roomalaisilla numeroilla (à 845 henkilöä) ==Komentaja(t)== *everstiluutnantti Harry Kinnunen Sotatieteen laitos: "Talvisodan historia" osa 3 s.349 * I/JR 34. Majuri T.Hassinen * II/JR 35. Kapteeni Johan Jauhiainen ja * III/JR 34. Kapteeni Jaakko Oskari K. Ahde. ==Keskittäminen== Rykmentti keskitettiin 17. – 18. lokakuuta 1939 Laatokan Karjalaan tulevalle toiminta-alueelleen (Roikonkoski-Kaartojoki).Sotatieteen laitos: "Talvisodan historia" osa 1 s.122 ==Rauha 13. maaliskuuta 1940== Suomen ja Neuvostoliiton välisen talvisodan taistelut taukosivat 12. maaliskuuta tehdyn Moskovan rauhan perusteella seuraavana päivänä 13. maaliskuuta klo 11.Sotatieteen laitos: "Talvisodan historia" osa 4 s.30 Rykmentti vetäytyi rauhansopimuksen mukaisesti IV armeijakunnan mukana uudelle valtakunnanrajalle 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa.Sotatieteen laitos: "Talvisodan historia" osa 4 s.33 Joukkojen kotiuttamista ei aloitettu vielä tämänkään jälkeen, vaan asteittain siten, että ensin lomautettiin muun muassa maatalousväestöä lähestyvien kevättöiden vuoksi. Aluksi ei myöskään puhuttu kotiuttamisesta, vaan lomauttamisesta, jotta miesten nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä.Sotatieteen laitos: "Talvisodan historia" osa 4 ss.392-393 == Lähteet == * === Viitteet === Luokka:Talvisodan suomalaiset jalkaväkirykmentit Luokka:Savon prikaati
DJ Mobster

Hermanni Kovalainenhttp://www.discogs.com/artist/DJ+Mobster on suomalainen DJ ja musiikkituottaja. Hänet tunnetaan nykyisin nimellä Herman. Vuonna 2016 Herman julkaisi tuottajasinglen "Tonight The World Is Mine", jolla mukana on yhtysvaltalainen, 5x Grammy palkittu CeeLo Green. == Lähteet == Luokka:Suomalaiset DJ:t Luokka:Suomalaiset hip hop -tuottajat Luokka:Elävät henkilöt Luokka:Syntymävuosi puuttuu
Ylimääräiset harjoitukset

Ylimääräiset harjoitukset, YH tai ylimääräiset kertausharjoitukset olivat Suomessa vuoden 1939 lokakuussa aloitettu sotilastoimenpide. Muodoltaan YH oli armeijan kertausharjoitukset.Klefström 1999, 72-73 Kyseessä oli toisen maailmansodan syttymiseen syyskuussa 1939 liittynyt varotoimenpide ja toisaalta sillä pyrittiin myös osoittamaan Neuvostoliiton johdolle suomalaisten olevan tarvittaessa valmiita puolustamaan maataan aseellisesti. 5. lokakuuta olivat alkamassa neuvottelut Moskovassa ”konkreettisista poliittisista kysymyksistä” Neuvostoliiton johdon aloitteesta. Käytännössä neuvotteluiden sisältö tuli koskemaan muun muassa Neuvostoliiton Suomelle esittämiä aluevaatimuksia Leningradin turvallisuuden takaamiseksi. Samalla päivämäärällä Suomen puolustusministeri Juho Niukkanen hyväksyi Mannerheimin ehdotuksen suojajoukkokokoonpanoon siirtymisestä.Kronlund 1988, 550 YH toteutettiin kahdessa vaiheessa. Ensimmäisessä vaiheessa 9. lokakuuta 1939 alkaen perustettiin muun muassa suojajoukot ja eräät Venäjän-rajan lähialueiden divisioonat.Kronlund 1988, 551 Toisessa vaiheessa perustettiin ja keskitettiin loput kenttäarmeijasta 14. lokakuuta 1939 alkaen. Tätä päivää kutsutaan ensimmäiseksi varsinaiseksi YH-päiväksi.Kronlund 1988, 552 Joukkojen pääosat saatiin puolustusryhmitykseen pääosin 20. lokakuuta mennessä. Joukkojen kannalta yli kuukauden kestäneet harjoitukset tarjosivat sotilaille mahdollisuuden tutustua sota-ajan joukko-osastoonsa, tehtäviinsä ja toimintamaastoon. Harjoitusten kuluessa myös varustettiin puolustusasemia. Jälkikäteen toiminnan nimittämistä ylimääräisiksi kertausharjoituksiksi on pidetty Suomen poliittisen ja sodanjohdon valitsemana sanamuotona, jonka tarkoitus olisi ollut peitellä lähes täydellinen liikekannallepano ja häivyttää välittömän sodanuhan vaikutelmaa. == Lähteet == * * * * ===Viitteet=== Luokka:Suomi 1939–1945 Luokka:Talvisota Luokka:Sotaharjoitukset Luokka:Talvisodan suomalaiset maavoimat
1,1,1-trikloorietaani

1,1,1-trikloorietaani (C2H3Cl3), josta käytetään myös nimiä metyylikloroformi, metyylitriklorometaani ja alfa-trikloorietaani on orgaaninen liuotin, joka normaaliolosuhteissa on olomuodoltaan väritön neste, jonka tunnusomainen haju muistuttaa kloroformia. 1,1,1-trikloorietaanin rakennekaava on CCl3CH3, moolimassa 133,4 g/mol, sulamispiste −32 °C, kiehumispiste 74 °C, tiheys 1,3376 g/cm3, itsesyttymislämpötila 537 °C, hajukynnys 100 ppm ja CAS-numero 71-55-6. 1,1,1-trikloorietaani liukenee niukasti veteen, mutta liukenee asetoniin, alkoholiin ja eetteriin. 1,1,1-trikloorietaania valmistetaan 1,1-dikloorietaanista. == Muita kloorietaaneja == *1-kloorietaani *1,1-dikloorietaani *1,2-dikloorietaani *1,1,2-trikloorietaani *1,1,1,2-tetrakloorietaani *1,1,2,2-tetrakloorietaani *pentakloorietaani *heksakloorietaani == Lähteet == * *Kemian työsuojeluneuvottelukunta (KETSU): 1,1,1-trikloorietaani === Viitteet === == Aiheesta muualla == *PubChem: 1,1,1-Trichloroethane *Human Metabolome Database (HMDB): 1,1,1-Trichloroethane *Toxin and Toxin Target Database (T3DB): 1,1,1-Trichloroethane *Kyoto Encyclopedia of Genes and Genomes (KEGG): 1,1,1-Trichloroethane Luokka:Organohalidit Luokka:Klooriyhdisteet Luokka:Alkaanit
Nolan Bushnell

Nolan K. Bushnell (s. 5. helmikuuta 1943 Clearfield, Yhdysvallat) on yhdysvaltalainen ohjelmoija ja yrittäjä, joka on Atarin ja Chuck E. Cheese’s -ketjun perustaja. Bushnell omistaa lukuisia patentteja, ja on saanut laajalti tunnustusta: hän on saanut paikan videopelien ja Consumer Electronics Associationin Hall of Famesta, Nations Restaurant Newsin ”Vuoden uudistaja” -palkinnon, ja hänet on nimetty Newsweekin ”50 ihmistä jotka muuttivat Amerikkaa” -listalle. Bushnell on perustanut yli 20 eri yritystä, ja häntä pidetään yleisesti videopeliteollisuuden isänä. Bushnell valmistui Utahin yliopiston sähkötekniikan linjalta 1968. Hän perusti Atarin vuonna 1972 yhdessä ystävänsä Ted Dabneyn kanssa, ja loi menestystä muun muassa PONG-pelin ja Atari 2600 -konsolin avulla. Bushnell myi Atarin Time Warnerille 1976, ja erosi yrityksestä vuonna 1979. Bushnellin uusin yritys on interaktiivinen ravintola uWink, joka avattiin vuonna 2006. == Maine == Bushnell oli ehdokkaana Game Developers Choice Awardsin vuoden 2017 pioneeripalkinnolle, mutta aikomus peruttiin Bushnellin käytöksen vuoksi ja GDC päätti olla myöntämättä palkintoa sen sijaan omistaen sen "menneille tuntemattomille pioneereille". Palkinnon vastustajat sanoivat, että ehkä hän ansaitsee palkinnon mutta aika sille ei ole sopiva. == Lähteet == ==Aiheesta muualla== * Nolan Bushnellin videohaastattelu * Artikkeli The Dot Eaters -sivustolla * Bushnellin haastattelu * Discovery Channelin tekemä haastattelu Bushnellin kanssa * uWink, Bushnellin uusimman yrityksen kotisivut Luokka:Yhdysvaltalaiset yrittäjät Luokka:Atarin henkilöstö Luokka:Vuonna 1943 syntyneet Luokka:Elävät henkilöt Luokka:Seulonnan keskeiset artikkelit
Kaijanlampi (Soini)

Kaijanlampi on Etelä-Pohjanmaalla Soinissa Ulvon lähellä sijaitseva lampi. == Maantietoa == Lammen pinta-ala on 8,6 hehtaaria, se on 150 metriä pitkä ja 100 metriä leveä. Siinä ei ole kartan mukaan saaria. Lammen rantaviivan pituus on 1,7 kilometriä. Sen suurin syvyys on 0,5 metriä. Kaijanlampi on viimeisten vuosikymmenten aikana vahvasti soistunut, koska lammen ympäröivää maastoa on ojitettu. Aiemmin Kaijanlammella ovat viihtyneet muun muassa kurjet. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma- alueella (35.47), jonka Tyystänjoen valuma-alueeseen (35.475) järvi kuuluu. Järven vedenpinnan korkeus on 204,2 metriä mpy. == Lähteet == Luokka:Soinin järvet Luokka:Niemisjoen valuma-alue Luokka:Ähtärin reitti